નાયર હૉસ્પિટલના કાન્તિલાલ ભંવરે આ વિશે માહિતી આપતાં કહ્યું હતું કે ‘મોટી સંખ્યામાં લોકોની અહીં અવરજવર હોવાથી લોકોનું બ્લડ ડોનેશન તરફ ધ્યાન ખેંચી શકાય છે. વૉલન્ટિયર્સ દ્વારા પણ લોકોને માહિતી આપવામાં આવતાં ઘણા લોકો બ્લડ ડોનેશન કરવા તૈયાર થઈ જતા હોય છે. એમ છતાં નિયમ મુજબ વજન અને હીમોગ્લોબિનનો રેટ નક્કી થયા બાદ અને જો વ્યક્તિ સ્વસ્થ હોય તો જ તેનું બ્લડ અમે લેતા હોઈએ છીએ. જનરલી બીજા લોકોને બ્લડ ડોનેશન કરતા જોઈને લોકો બ્લડ ડોનેશન કરવા આગળ આવતા હોય છે. દાદર સ્ટેશન પર અમને હંમેશાં સારો રિસ્પૉન્સ મળતો હોય છે.’